
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2553 

25 Σεπτεμβρίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Καθορισμός κατ’ αποκοπή χορηγήματος για καθα¬ 
ριότητα της Δ.Ο.Υ. Ν. Κιλκίς έτους 2014. 1 

Επιβολή Πολλαπλών τελών για λαμπρεμπορία στον 

ΜΟΗΑΜΕϋ ΚΗΕϋΗ του ΕίδΑΥΕϋ ΜΟΗΑΜΕϋ. 2 

Επιβολή προστίμου για τελωνειακή παράβαση στον 
ΜΟϋΟυ ΜΙΒΑΥ. 3 


Επιβολή Πολλαπλών Τελών για Τελωνειακή Παράβα¬ 
ση στον ΠΡΑΣΑΔΑ ΧΑΡΑΛΑΜΠΟ του ΙΑΚΩΒΟΥ. 4 
Έγκριση κανονισμού προεκτιμώμενων αμοιβών της 
Ε.Κ.ΧΑ. Α.Ε. για τις μελέτες Β' Φάσης κτηματο- 
γράφησης για τη δημιουργία Εθνικού Κτηματο¬ 


λογίου. 5 

Ανάθεση καθηκόντων Ληξιάρχων στο Δήμο Βέ¬ 
ροιας. 6 

Χορήγηση βεβαίωσης άσκησης επαγγέλματος Κοι¬ 
νωνικού Λειτουργού στην Αμοιρίδου Ειρήνη του 
Γ εωργίου. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. 146170/ΣΤ5/2014 
κοινή απόφαση του Πρωθυπουργού και του 
Υπουργού Παιδείας και Θρησκευμάτων. 8 


ΑΠΟΦΑΣΕΙ Σ 

Αριθμ. 2458 (1) 

Καθορισμός κατ’ αποκοπή χορηγήματος για καθαριό¬ 
τητα της Δ.Ο.Υ. Ν. Κιλκίς έτους 2014. 

Ο ΠΡΟΪΣΤΑΜΕΝΟΣ ΤΗΣ 

ΥΠΗΡΕΣΙΑΣ ΔΗΜΟΣΙΟΝΟΜΙΚΟΥ ΕΛΕΓΧΟΥ Ν. ΚΙΛΚΙΣ 
Έχοντας υπόψη 

1. Τις διατάξεις της παρ. 3 του άρθρου 2 του Ν. 2314/ 
1963 «Περί καθαρισμού δημοσίων καταστημάτων» (ΦΕΚ 
Α'/59). 

2. Τις διατάξεις του άρθρου 37 του Ν. 2072/1992 «Ρύθ¬ 
μιση επαγγέλματος ειδικού τεχνικού προσθετικών και 
ορθωτικών κατασκευών και λοιπών ειδών αποκατάστα¬ 
σης και άλλες διατάξεις» (ΦΕΚ Α7125). 


3. Την απόφαση αριθμ. 2/5091/0026/25.05.2012 (ΦΕΚ 
1741/Β725.05.2012) Υπ. Οικονομικών «Περί καθορισμού 
διαδικασίας και δικαιολογητικών για την πληρωμή δα¬ 
πανών πάγιων κατ’ αποκοπή χορηγημάτων και μισθω¬ 
μάτων κτιρίων δημοσίων υπηρεσιών». 

4. Τον νόμο αριθμ. 3861/2010 που δημοσιεύθηκε στο 
αριθμ. 112/τ.Α7ΐ3.7.2010 σχετικά με «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις». 

5. Το Π.Δ. 151/1998 Διαδικασία ελέγχου, εκκαθάρισης 
και εντολής πληρωμής των δαπανών του Δημοσίου. 

6. Την απόφαση αριθμ. 2062200/6414/004/01.09.1997 
(ΦΕΚ 858/Β71997) του Υπ. Οικονομικών «Περί μεταβίβα¬ 
σης αρμοδιοτήτων του Υπουργού Οικονομικών στους 
Προϊσταμένους των Περιφερειακών Υπηρεσιών του Γ ενι¬ 
κού Λογιστηρίου του Κράτους και της εξουσίας να υπο¬ 
γράφουν «Με εντολή Υπουργού», στο Γ ενικό Διευθυντή 
Διοίκησης και σε Προϊσταμένους Δ/νσεως και Τμήματος 
του Γενικού Λογιστηρίου του Κράτους, όπως τροπο¬ 
ποιήθηκε με την απόφαση του Υπ. Οικονομικών αριθμ. 
1121103/2068/0006Β/1998 (ΦΕΚ 1175/Β71998/11.11.1998). 

7. Την απόφαση αριθ. 2061120/26.08.1997 (ΦΕΚ 754/Β7 
1997) του Υπ. Οικονομικών «Ορισμός Κυρίων Διατακτών». 

8. Την εγγεγραμμένη στον Π/Υ της Δ.Ο.Υ. Ν. Κιλκίς για 
το έτος 2014 ποσού 9.963,00 ευρώ, στον φορέα 90-30 
και ειδικό φορέα 231 και ΚΑΕ 1232 με ποσοστό διάθεσης 
100% για κατ’ αποκοπή χορήγημα καθαριότητας. 

9. Τις υπάρχουσες υπηρεσιακές ανάγκες για την κα¬ 
θαριότητα του κτιρίου επί της οδού 21ης Ιουνίου 50, Τ.Κ. 
61100 Κιλκίς, στο οποίο στεγάζεται η Δ.Ο.Υ. Ν. Κιλκίς, 
αποφασίζουμε: 

Καθορίζουμε το μηνιαίο ύψος του κατ’ αποκοπή χορη¬ 
γήματος για δαπάνες καθαριότητας της Δ.Ο.Υ. Ν. Κιλκίς 
του Φ-Ε.Φ. 90-30/231 και ΚΑΕ 1232 στο ποσό των χιλίων 
εξακοσίων ευρώ ανά μήνα (1.660,00 ευρώ) για την χρονι¬ 
κή περίοδο από Σεπτέμβριο του 2014 έως και Δεκέμβριο 
του έτους 2014. 

Η παραπάνω δαπάνη καταβάλλεται με χρηματικά 
εντάλματα σύμφωνα με την απόφαση αριθ. 2/5091/ 
0026/25.05.2012 (ΦΕΚ 1741 /Β725.05.2012) Υπ. Οικονομικών 
και το άρθρο 28 του Ν. 4151/2013 (α.103) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 9 Σεπτεμβρίου 2014 

Ο Προϊστάμενος της Υ.Δ.Ε. 

ΣΑΒΒΑΣ ΜΑΡΚΙΔΗΣ 

-♦- 

( 2 ) 

Επιβολή Πολλαπλών τελών για λαμπρεμπορία στον 
ΜΟΗΑΜΕϋ ΚΗΕϋΒ του ΕΕδΑΥΕϋ ΜΟΗΑΜΕϋ. 

Με την με αριθμ. 55/09-09-2014 Καταλογιστική πράξη 
της Διευθύντριας του Τελωνείου Αερολιμένα «Ελευθέ¬ 
ριος Βενιζέλος», επιβλήθηκαν, κατ’ άρθρο 150 παρ. 1 α' 
του Ν. 2960/2001, στον ΜΟΗΑΜΕϋ ΚΗΕϋΒ του ΕΕ5ΑΥΕΟ 
ΜΟΗΑΜΕϋ, με αριθμό αιγυπτιακού διαβατηρίου Αϋ 
59146731, κατοίκου Ιταλίας, αγνώστου άλλων στοιχείων 
διαμονής και αγνώστων λοιπών στοιχείων, πολλαπλά 
τέλη ύψους τριάντα εννέα χιλιάδες εκατόν ογδόντα 
εννέα ευρώ και εννέα λεπτά (39.189,09€), πλέον ΤΧ & 
ΟΓΑ (2.4%) εννιακόσια σαράντα ευρώ και εβδομήντα 
πέντε λεπτά (940,75€), ήτοι συνολικά σαράντα χιλιάδες 
εκατόν τριάντα οκτώ ευρώ και ογδόντα τέσσερα λεπτά 
(40.138,84€), για λαθρεμπορία καπνικών καθόσον στα 
Σπάτα Αττικής και συγκεκριμένα στον Διεθνή Αερολιμέ¬ 
να Αθηνών, την 29-04-2014 και ώρα 10.00 κατά την άφιξή 
του στην Αθήνα από την Κωνσταντινούπολη με την 
πτήση ΤΚ 1845, κατελήφθη να κατέχει στις αποσκευές 
του εκατόν τέσσερις (104) κούτες τσιγάρα και τριάντα 
επτά κιλά και τετρακόσια σαράντα γραμμάρια (37.440) 
καπνό για ναργιλέ, τα οποία εισήγαγε στην Ελλάδα με 
τρόπο που συνιστά το αδίκημα της λαθρεμπορίας. Με 
τον τρόπο αυτό επιχείρησε να στερήσει το Ελληνικό Δη¬ 
μόσιο και της ΕυρωπάίκήΈνωση από δασμοφορολογικές 
επιβαρύνσεις συνολικού ύψους 13.066,03 €, (3.423,81 € 
για τα τσιγάρα και 9.642,22€ για τον καπνό για ναργιλέ), 
τα οποία δεν έφεραν τις ένσημες ταινίες φορολογίας 
του Υπουργείου Οικονομικών, από τις οποίες αποδει- 
κνύεται η καταβολή αυτών και η νόμιμη προέλευση των 
καπνικών ειδών. 

Η παραπάνω πράξη του αποτελεί τελωνειακή παράβα¬ 
ση κατ’ άρθ. 142 παρ. 2 και 155 παρ. 1 α' του Ν. 2960/2001. 

Η Προϊσταμένη Διεύθυνσης 

ΙΩΑΝΝΑ ΧΡΟΝΟΠΟΥΛΟΥ 

-♦- 

(3) 

Επιβολή προστίμου για τελωνειακή παράβαση στον 
ΜΟϋΟυ ΜΙΒΑΥ. 

Με την με αριθμ. 149/12/2014 Καταλογιστική πράξη 
της Διευθύντριας του Τελωνείου Αερολιμένα «Ελευ¬ 
θέριος Βενιζέλος», επιβλήθηκε, κατ’ άρθρο 147 παρ. 7 
του Ν. 2960/2001, στον ΜΟϋΟυ ΜΙΒΑΥ, ήδη αγνώστου 
διαμονής, πρόστιμο ύψους δύο χιλιάδων (2.000 €), πλέον 
ΤΧ & ΟΓΑ (2,4%), σαράντα οκτώ ευρώ (48 €), ήτοι συνο¬ 
λικά δύο χιλιάδες και σαράντα οκτώ ευρώ (2.048€) για 
εισαγωγή εμπορευμάτων που εμπίπτουν στις διατάξεις 
του Καν. (ΕΚ) 1383/2003 και πλέον Καν.(ΕΕ) 608/ 2013 για 
την προστασία των δικαιωμάτων πνευματικής ιδιοκτη¬ 
σίας από εμπορεύματα που είναι προϊόντα απομίμησης/ 
παραποίησης, η οποία αποτελεί Τελωνειακή Παράβαση 
κατ’ άρ. 142 παρ. 1 του Ν. 2960/2001. 

Η Προϊσταμένη Διεύθυνσης 
ΙΩΑΝΝΑ ΧΡΟΝΟΠΟΥΛΟΥ 


, (4) 

Επιβολή Πολλαπλών Τελών για Τελωνειακή Παράβα¬ 
ση στον ΠΡΑΣΑΔΑ ΧΑΡΑΛΑΜΠΟ του ΙΑΚΩΒΟΥ. 

Με την αριθμ. 7/2013/10-9-2014 Καταλογιστική πράξη 
του Προϊσταμένου του Τελωνείου Ηγουμενίτσας και 
σύμφωνα με τις διατάξεις των άρθρων 142 παρ. 2 και 
155 παρ. 1 του Ν. 2960/2001 επεβλήθησαν στον ΠΡΑΣΑΔΑ 
ΧΑΡΑΛΑΜΠΟ του ΙΑΚΩΒΟΥ - ΑΦΜ: 105580528, κάτοικο 
ΑΣΠΡΟΠΥΡΓΟΥ ΑΤΤΙΚΗΣ Πολλαπλό Τέλος συνολικού 
ποσού ΔΥΟ ΕΚΑΤΟΜΜΥΡΙΩΝ ΕΠΤΑΚΟΣΙΩΝ ΤΡΙΑΝΤΑ 
ΧΙΛΙΑΔΩΝ ΠΕΝΗΝΤΑ ευρώ ΚΑΙ ΤΡΙΑΝΤΑ ΕΠΤΑ ΛΕΠΤΩΝ 
(2.730.050,37), για υπόθεση λαθρεμπορίας τσιγάρων, ενώ 
με την ίδια πράξη ορίστηκε ως αστικά αλληλέγγυα 
υπόχρεη και εις ολόκληρο η Βουλγάρικη Εταιρεία ϋΡν 
ΤΒΑΝ3ΡΟΒΤ ΕΟΟΩ αγνώστου διευθύνσεως. 

Ο Προϊστάμενος Τελωνείου 

ΣΤΕΦΑΝΟΣ ΓΚΟΚΑΣ 

-♦- 

Αριθμ. 42931 (5) 

Έγκριση κανονισμού προεκτιμώμενων αμοιβών της 
Ε.Κ.ΧΑ. Α.Ε. για τις μελέτες Β' Φάσης κτηματογρά- 
φησης για τη δημιουργία Εθνικού Κτηματολογίου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις της παρ. 10 του άρθρου 45 του Ν. 3316/ 
2005 «Ανάθεση και εκτέλεση δημοσίων συμβάσεων εκ¬ 
πόνησης μελετών και παροχής συναφών υπηρεσιών και 
άλλες διατάξεις» (Α' 42), όπως αυτή προστέθηκε με την 
παρ. 6 περ. δ' του άρθρου 5 του Ν. 3481/2006 «Τροποποι¬ 
ήσεις στη νομοθεσία για το Εθνικό Κτηματολόγιο, την 
ανάθεση και εκτέλεση συμβάσεων έργων και μελετών 
και άλλες διατάξεις» (Α' 162). 

2. Τ ις διατάξεις του Ν. 2308/1995 «Κτηματογράφηση για 
τη δημιουργία του Εθνικού Κτηματολογίου. Διαδικασία 
έως τις πρώτες εγγραφές στα κτηματολογικά βιβλία 
και άλλες διατάξεις» (Α' 114), όπως ισχύει. 

3. Τις διατάξεις της παρ. 1 του άρθρου 1 του Ν. 4164/ 
2013 «Συμπλήρωση των διατάξεων περί Εθνικού Κτημα¬ 
τολογίου και άλλες ρυθμίσεις» (Α' 156). 

4. Την υπ’ αριθμ. 404/03/10-2-2007 απόφαση του Δ.Σ. 
του Ο.Κ.Χ.Ε. περί εγκρίσεως των τεχνικών προδιαγρα¬ 
φών μελετών δημιουργίας ψηφιακών βάσεων δεδομένων 
ενεργών τίτλων των υποθηκοφυλακείων των αστικών 
κέντρων (Β' 447/2007). 

5. Την υπ’ αριθμ. 49439/16-09-2013 απόφαση του Υπουρ¬ 
γού ΠΕ.Κ.Α. περί εγκρίσεως τεχνικών προδιαγραφών και 
κανονισμού προεκτιμώμενων αμοιβών της Ε.Κ.ΧΑ. Α.Ε. 
των μελετών κτηματογράφησης για τη δημιουργία Εθνι¬ 
κού Κτηματολογίου στο υπόλοιπο της χώρας. (Β'2362). 

6. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 (Α' 98). 

7. Την 9/πρακτ. 601/5-8-2014 απόφαση του Διοικητικού 
Συμβουλίου της Ε.Κ.ΧΑ. Α.Ε. 

8. Το γεγονός ότι κατά την ανάθεση του προγράμμα¬ 
τος της Β' Φάσης κτηματογράφησης που προκήρυξε η 
εταιρεία «ΚΤΗΜΑΤΟΛΟΓΙΟ Α.Ε.» και ήδη Ε.Κ.ΧΑ Α.Ε. δεν 
ανατέθηκαν ορισμένες από τις συμβάσεις και οι οποίες 
θα ανατεθούν με προκήρυξη νέου/ων διαγωνισμού/ών. 

9. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Α. Εγκρίνεται ο παρακάτω Κανονισμός Προεκτιμώμε- 
νων Αμοιβών της εταιρείας «Ε.Κ.ΧΑ. Α.Ε.» για τις μελέ¬ 
τες της Β' Φάσης κτηματογράφησης για τη δημιουργία 
Εθνικού Κτηματολογίου. 

ΚΑΝΟΝΙΣΜΟΣ ΠΡΟΕΚΤΙΜΩΜΕΝΩΝ ΑΜΟΙΒΩΝ 
ΤΗΣ Ε.Κ.ΧΑ. Α.Ε. ΤΩΝ ΜΕΛΕΤΩΝ 
ΓΙΑ ΤΗ Β' ΦΑΣΗ ΚΤΗΜΑΤΟΓΡΑΦΗΣΗΣ 
ΓΙΑ ΤΗ ΔΗΜΙΟΥΡΓΙΑ ΕΘΝΙΚΟΥ ΚΤΗΜΑΤΟΛΟΓΙΟΥ 

Αρθρο 1 

Αντικείμενο - Γενικές παραδοχές 

1. Οι αμοιβές του παρόντος Κανονισμού αποτελούν την 
υποχρεωτική για την Ε.Κ.ΧΑ. Α.Ε. βάση για τον υπολο¬ 
γισμό των προεκτιμώμενων αμοιβών των μελετών για 
τη β' φάση κτηματογράφησης για τη δημιουργία του 
Εθνικού Κτηματολογίου, σύμφωνα με τις διατάξεις του 
Ν. 2308/1995, όπως ισχύει, στις περιοχές που τμήμα του 
έργου της κτηματογράφησης εκτελέστηκε στο πλαίσιο 
προγενέστερης σύμβασης, σύμφωνα με τις εγκεκριμέ¬ 
νες τεχνικές προδιαγραφές των μελετών δημιουργίας 
ψηφιακών βάσεων δεδομένων ενεργών τίτλων των υπο¬ 
θηκοφυλακείων των αστικών κέντρων. 

2. Σκοπός του παρόντος Κανονισμού είναι ο καθορι¬ 
σμός των ενιαίων τιμών για τις μονάδες φυσικού αντι¬ 
κειμένου των μελετών β' φάσης κτηματογράφησης και 
για τις εργασίες που απαιτούνται: α) μέχρι τις πρώτες 
εγγραφές στα κτηματολογικά βιβλία για τη δημιουρ¬ 
γία του Εθνικού Κτηματολογίου και β) για την τεχνική 
υποστήριξη του Κτηματολογίου. 

3. Για τον υπολογισμό των ενιαίων τιμών ελήφθησαν 
υπόψη η πυκνότητα των κτηματολογικών πληροφο¬ 
ριών, η ακρίβεια των κτηματολογικών διαγραμμάτων 
των αστικών και αγροτικών περιοχών και η κατάτμηση 
του εδάφους. Οι τιμές αυτές εφαρμόζονται ανάλογα 
με την κατηγορία της κτηματογραφούμενης περιοχής, 
σύμφωνα με την παρακάτω ταξινόμηση: 


Κατηγορίες περιοχών 

1. Αστικές περιοχές 

Οι οριζόμενες ως αστικές 
σύμφωνα με τις Τεχνικές Προ¬ 
διαγραφές που εγκρίθηκαν με 
την υπ’ αριθμ. 49439/16-9-2013 
Απόφαση Υπουργού ΠΕ.Κ.Α. 

(Β 2362/2013). 

2. Αγροτικές περιοχές 

Οι οριζόμενες ως αγροτικές 
σύμφωνα με τις Τεχνικές Προ¬ 
διαγραφές που εγκρίθηκαν με 
την υπ’ αριθμ. 49439/16-9-2013 
Απόφαση Υπουργού ΠΕ.Κ.Α. 

(Β 2362/2013). 


4. Η προεκτιμώμενη αμοιβή κάθε μελέτης β' φάσης 
κτηματογράφησης προκύπτει με βάση τον χαρακτηρι¬ 
σμό των περιοχών κάθε υπό κτηματογράφηση ΟΤΑ της 
μελέτης σύμφωνα με την ταξινόμηση της προηγούμενης 
παραγράφου. 

Αρθρο 2 

Εργασίες μελετών β' φάσης κτηματογράφησης έως 
και τη δημιουργία της ψηφιακής κτηματολογικής βάσης 


της ανάρτησης για την κατάρτιση των προσωρινών κτη- 
ματολογικών πινάκων και διαγραμμάτων της ανάρτησης 

2.1 Οι προεκτιμώμενες αμοιβές των μελετών β' φάσης 
κτηματογράφησης έως και τη δημιουργία της ψηφια¬ 
κής κτηματολογικής βάσης της ανάρτησης για την 
κατάρτιση των προσωρινών κτηματολογικών πινάκων 
και διαγραμμάτων της ανάρτησης, προϋποθέτουν την 
εκτέλεση του συνόλου των ακόλουθων εργασιών: 

α) Εργασίες, που απαιτούνται για τη δημιουργία της 
ψηφιακής κτηματολογικής βάσης της ανάρτησης, για την 
κατάρτιση των προσωρινών κτηματολογικών πινάκων και 
διαγραμμάτων της ανάρτησης, σύμφωνα με τις ισχύουσες 
διατάξεις του Ν. 2308/1995 και σύμφωνα με τις εγκεκριμέ¬ 
νες τεχνικές προδιαγραφές των μελετών αυτών. 

β) Οργάνωση, στελέχωση, εξοπλισμό και λειτουργία 
των Γ ραφείων Κτηματογράφησης, όπως επίσης και πα¬ 
ροχή των προβλεπόμενων στις ως άνω εγκεκριμένες 
τεχνικές προδιαγραφές υπηρεσιών, από την ημερομη¬ 
νία έναρξης της λειτουργίας τους, έως την ημερομη¬ 
νία υποβολής στην Ε.Κ.ΧΑ. Α.Ε. των προσωρινών κτη- 
ματολογικών στοιχείων της ανάρτησης, όπως αυτές 
προβλέπονται στα συμβατικά τεύχη, εξαιρουμένων, σε 
κάθε περίπτωση, των υπηρεσιών που αφορούν στον 
υπολογισμό και στον έλεγχο καταβολής του παγίου 
τέλους κτηματογράφησης, καθώς και στην παραλαβή 
αιτήσεων, στην έκδοση και χορήγηση των προβλεπομέ- 
νων στην παρ. 8 του άρθρου 2 του Ν. 2308/1995, όπως 
ισχύει, βεβαιώσεων και στη χορήγηση αντιγράφων από 
το αναλογικό αρχείο της κτηματογράφησης. 

2.2 Η εκπόνηση των ως άνω εργασιών θα είναι σύμ¬ 
φωνη με τις προδιαγραφές των μελετών κτηματογρά- 
φησης που εγκρίθηκαν με την υπ’ αριθμ. 49439/16-9-2013 
Απόφαση Υπουργού ΠΕ.Κ.Α. (Β' 2362/23-9-2013) και με 
τους κανόνες της τέχνης και της επιστήμης. 

2.3 Γ ια την εκτέλεση των εργασιών που αναφέρονται 
στην παρ. 2.1 του παρόντος άρθρου, ορίζονται, ανάλογα 
με την κατηγορία της κτηματογραφούμενης περιοχής, 
οι ενιαίες τιμές του κατωτέρω Πίνακα I: 


ΠΙΝΑΚΑΣ 1 


ΚΑΤΗΓΟΡΙΑ ΚΤΗΜΑΤΟΓΡΑΦΟΥΜΕΝΗΣ 
ΠΕΡΙΟΧΗΣ 

ΕΝΙΑΙΑ 
ΤΙΜΗ σε 
ευρώ 

1 

Αστική περιοχή 

Δ. Αθηναίων 

11,48 

Λοιποί Ο.Τ.Α. 

18,45 

2 

Αγροτική περιοχή 

25,80 


2.3.1 Οι τιμές αυτές ισχύουν για κάθε ένα δικαίωμα 
γνωστού δικαιούχου, που είναι καταχωρισμένο στον 
Προσωρινό Κτηματολογικά Πίνακα της Ανάρτησης πλην 
των περιπτώσεων των παρ. 2.3.2, 2.3.3 και 2.3.4 του πα¬ 
ρόντος άρθρου. 

2.3.2 Εξαιρετικά οι ως άνω ορισθείσες κατά κατηγορία 
τιμές ισχύουν για ένα (1) καταχωρισμένο στον Προσω¬ 
ρινό Κτηματολογικά Πίνακα της Ανάρτησης δικαίωμα 
δουλείας (πραγματικής ή περιορισμένης προσωπικής) 
ανά δουλεύον γεωτεμάχιο και δουλειούχο, ανεξάρτητα 
της εγγραφής του επί περισσοτέρων ακινήτων στην 
περίπτωση σύστασης διηρημένων ιδιοκτησιών επί του 
δουλεύοντος γεωτεμαχίου. Για τις λοιπές εγγραφές 
των εν λόγω δουλειών στον Προσωρινό Κτηματολογικά 
Πίνακα της Ανάρτησης δεν καταβάλλεται αμοιβή. 

2.3.3 Εξαιρετικά, οι ως άνω ορισθείσες κατά κατηγορία 
τιμές, ισχύουν μόνο για κάθε ένα (1) από τα πεντακόσια 
(500) πρώτα, καταχωρισμένα στον Προσωρινό Κτηματο- 
λογικό Πίνακα της Ανάρτησης, εξ αδιαιρέτου δικαιώμα¬ 
τα, των ιδίων, άνω των πενήντα (50) συνδικαιούχων, επί 
άνω των δέκα (10) γεωτεμαχίων (περιπτώσεις συνεταιρι¬ 
σμών, ιδιωτικών πολεοδομήσεων κ.λπ.). Για κάθε ένα (1) 
δικαίωμα που ανήκει στην ως άνω περίπτωση, επιπλέον 
των πεντακοσίων (500), καταβάλλεται ποσοστό 10% της 
αντίστοιχης τιμής. 

2.3.4 Οι ως άνω ορισθείσες κατά κατηγορία τιμές, 
μειώνονται κατά το ποσό των 4,26 ευρώ για κάθε ένα 
δικαίωμα γνωστού δικαιούχου, που είναι καταχωρισμένο 
στον Προσωρινό Κτηματολογικό Πίνακα της Ανάρτησης, 
για το οποίο η δήλωση του Ν. 2308/1995, έχει παραλη- 
φθεί και πρωτοκολληθεί σε ημερομηνία προγενέστερη 
της ημερομηνίας υπογραφής της σύμβασης για την 
εκπόνηση της μελέτης β' φάσης κτηματογράφησης. 

Άρθρο 3 

Εργασίες μελετών κτηματογράφησης, μετά τη δη¬ 
μιουργία της ψηφιακής κτηματολογικής βάσης της 
ανάρτησης, για την κατάρτιση των προσωρινών κτη- 
ματολογικών πινάκων και διαγραμμάτων της ανάρτη¬ 
σης, έως και την τελική υποβολή της αναμορφωμένης 
κτηματολογικής βάσης της ανάρτησης. 

3.1 Οι προεκτιμώμενες αμοιβές των μελετών β' φάσης 
κτηματογράφησης για τις εργασίες μετά τη δημιουργία 
της ψηφιακής κτηματολογικής βάσης της ανάρτησης 
(για την κατάρτιση των προσωρινών κτηματολογικών 
πινάκων και διαγραμμάτων της ανάρτησης), έως και την 
τελική υποβολή της αναμορφωμένης κτηματολογικής 
βάσης της ανάρτησης, προϋποθέτουν την εκτέλεση του 
συνόλου των ακόλουθων εργασιών: 

α) Εργασίες, που απαιτούνται, μετά τη δημιουργία 
της ψηφιακής κτηματολογικής βάσης της ανάρτησης, 
για την κατάρτιση των προσωρινών κτηματολογικών 
πινάκων και διαγραμμάτων της ανάρτησης, έως και την 
τελική υποβολή της αναμορφωμένης κτηματολογικής 
βάσης της ανάρτησης, δηλ. της κτηματολογικής βάσης, 
που περιλαμβάνει το αποτέλεσμα των διαδικασιών που 
προβλέπονται στα άρθρα 6, 8, 8α και 8β, πλην του άρ¬ 
θρου 7, του Ν. 2308/1995, όπως ισχύει, σε συνδυασμό 
με την επεξεργασία κάθε άλλου στοιχείου που έχει 
συλλεχθεί μετά την ημερομηνία τελευταίας ενημέρωσης 
της κτηματολογικής βάσης της ανάρτησης, σύμφωνα με 
τις ισχύουσες διατάξεις του νόμου αυτού λαμβανομένων 
υπόψη των περιορισμών του άρθρου 11 του ν. 2308/1995 
και σύμφωνα με τις εγκεκριμένες τεχνικές προδιαγρα¬ 
φές των μελετών αυτών. 

Στις εργασίες συμπεριλαμβάνονται και εκείνες που 
απαιτούνται για την επεξεργασία και ένταξη στην ανω¬ 
τέρω βάση, των στοιχείων των διοικητικών πράξεων 
(π.χ. πράξεων εφαρμογής, αναδασμών, δασικού χάρτη 
κ,λπ.), που κυρώθηκαν μετά την ημερομηνία τελευταίας 
ενημέρωσής της. 

β) Επεξεργασία των ενστάσεων που υποβλήθηκαν στο 
πλαίσιο της διαδικασίας της ανάρτησης και σύνταξη 
των σχετικών υπομνημάτων προκειμένου να διαβιβα¬ 
στούν προς εκδίκαση στις αρμόδιες επιτροπές, σύμφω¬ 
να με τις διατάξεις του Ν. 2308/1995, όπως ισχύει και 
ειδικότερα το άρθρο 7 αυτού, καθώς και σύμφωνα με 
τις εγκεκριμένες προδιαγραφές. 


γ) Οργάνωση, στελέχωση, εξοπλισμό και λειτουργία 
των Γ ραφείων Κτηματογράφησης, όπως επίσης και πα¬ 
ροχή των προβλεπόμενων στις ως άνω εγκεκριμένες 
τεχνικές προδιαγραφές υπηρεσιών, από την ημερομηνία 
υποβολής των προσωρινών κτηματολογικών στοιχείων 
της ανάρτησης, έως και την ημερομηνία τελικής υπο¬ 
βολής της αναμορφωμένης κτηματολογικής βάσης της 
ανάρτησης, όπως αυτές προβλέπονται στα συμβατικά 
τεύχη, εξαιρουμένων, σε κάθε περίπτωση, των υπηρε¬ 
σιών που αφορούν στον υπολογισμό και στον έλεγχο 
καταβολής του παγίου τέλους κτηματογράφησης, κα¬ 
θώς και στην παραλαβή αιτήσεων, στην έκδοση και 
χορήγηση των προβλεπομένων στην παρ. 8 του άρθρου 
2 του Ν. 2308/1995, όπως ισχύει, βεβαιώσεων και στη 
χορήγηση αντιγράφων από το αναλογικό αρχείο της 
κτηματογράφησης. 

3.2 Η εκπόνηση των ως άνω εργασιών θα είναι σύμ¬ 
φωνη με τις προδιαγραφές των μελετών κτηματογρά- 
φησης που εγκρίθηκαν με την υπ’ αριθμ. 49439/16-9-2013 
Απόφαση Υπουργού ΠΕ.Κ.Α. (Β' 2362/2013) και με τους 
κανόνες της τέχνης και της επιστήμης. 

3.3 Γ ια την εκτέλεση των εργασιών που αναφέρονται 
στην παρ. 3.1 του παρόντος άρθρου, ορίζονται, ανάλογα 
με την κατηγορία της κτηματογραφούμενης περιοχής, 
οι ενιαίες τιμές του κατωτέρω Πίνακα II: 


ΠΙΝΑΚΑΣ II 


ΚΑΤΗΓΟΡΙΑ ΚΤΗΜΑΤΟΓΡΑΦΟΥΜΕΝΗΣ 
ΠΕΡΙΟΧΗΣ 

ΕΝΙΑΙΑ 
ΤΙΜΗ σε 
ευρώ 

1 

Αστική περιοχή 

Δ. Αθηναίων 

2,87 

Λοιποί Ο.Τ.Α. 

4,61 

2 

Αγροτική περιοχή 

6,45 


3.3.1 Οι τιμές του Πίνακα II ισχύουν για κάθε ένα ισχύον 
δικαίωμα γνωστού δικαιούχου, που είναι καταχωρισμένο 
στην αναμορφωμένη κτηματολογική βάση της ανάρτη¬ 
σης πλην των περιπτώσεων των παρ. 3.3.2 και 3.3.3 του 
παρόντος άρθρου. 

3.3.2 Εξαιρετικά οι ως άνω ορισθείσες κατά περίπτωση 
τιμές, ισχύουν για ένα (1) καταχωρισμένο στην αναμορ¬ 
φωμένη κτηματολογική βάση της ανάρτησης ισχύον 
δικαίωμα δουλείας (πραγματικής ή περιορισμένης προ¬ 
σωπικής), ανά δουλεύον γεωτεμάχιο και δουλειούχο, 
ανεξάρτητα της εγγραφής του επί περισσοτέρων ακι¬ 
νήτων στην περίπτωση σύστασης διηρημένων ιδιοκτη¬ 
σιών επί του δουλεύοντος γεωτεμαχίου. Γ ια τις λοιπές 
εγγραφές των εν λόγω δουλειών στην αναμορφωμένη 
κτηματολογική βάση της ανάρτησης, δεν καταβάλλεται 
αμοιβή. 

3.3.3 Εξαιρετικά, οι ως άνω ορισθείσες κατά κα¬ 
τηγορία τιμές, ισχύουν μόνο για κάθε ένα (1) από 
τα πεντακόσια (500) πρώτα, ισχύοντα και καταχωρι¬ 
σμένα στην αναμορφωμένη κτηματολογική βάση της 
ανάρτησης, εξ αδιαιρέτου δικαιώματα, των ιδίων, άνω 
των πενήντα (50) συνδικαιούχων, επί άνω των δέκα 
(10) γεωτεμαχίων (περιπτώσεις συνεταιρισμών, ιδιωτι¬ 
κών πολεοδομήσεων κ.λπ.). Γ ια κάθε ένα (1) δικαίωμα 
που ανήκει στην ως άνω περίπτωση, επιπλέον των 
πεντακοσίων (500), καταβάλλεται ποσοστό 10% της 
αντίστοιχης τιμής. 

Αρθρο 4 

Εργασίες μελετών κτηματογράφησης μετά την τελική 
υποβολή της αναμορφωμένης κτηματολογικής βάσης 
της ανάρτησης, έως την έκδοση των απαιτούμενων 
διαπιστωτικών πράξεων περαίωσης της διαδικασίας 
κτηματογράφησης, για το σύνολο της υπό κτηματο- 
γράφηση περιοχής και εργασίες τεχνικής υποστήριξης 
του Κτηματολογίου. 

4.1 Η προεκτιμώμενη αμοιβή για τις εργασίες, από 
την τελική υποβολή της αναμορφωμένης κτηματο- 
λογικής βάσης της ανάρτησης, έως την έκδοση των 
απαιτούμενων διαπιστωτικών πράξεων περαίωσης της 
διαδικασίας κτηματογράφησης, για το σύνολο της υπό 
κτηματογράφηση περιοχής και για τις εργασίες της 
τεχνικής υποστήριξης του Κτηματολογίου, προϋποθέτει 
την εκτέλεση των ακόλουθων: 

α) Εργασίες που απαιτούνται μετά την τελική υπο¬ 
βολή της αναμορφωμένης κτηματολογικής βάσης της 
ανάρτησης, έως την έκδοση των απαιτούμενων διαπι- 
στωτικών πράξεων περαίωσης της διαδικασίας κτημα- 
τογράφησης, για το σύνολο της υπό κτηματογράφηση 
περιοχής, σύμφωνα με τις ισχύουσες διατάξεις του 
Ν. 2308/1995 και ειδικότερα τις διατάξεις του άρθρου 
11 και τις διατάξεις των άρθρων 6, 7, 8, 8α και 8β αυ¬ 
τού και τα προβλεπόμενα στο Τεύχος των Τεχνικών 
Προδιαγραφών και ειδικότερα στο Κεφάλαιο 10 αυτού, 
καθώς και στο Παράρτημα του Τεύχους των Τεχνικών 
Προδιαγραφών. 

β) Οργάνωση, στελέχωση, εξοπλισμός και λειτουργία 
των Γραφείων Κτηματογράφησης, όπως επίσης και πα¬ 
ροχή των προβλεπόμενων στις ως άνω εγκεκριμένες 
τεχνικές προδιαγραφές υπηρεσιών, από την ημερομηνία 
τελικής υποβολής της αναμορφωμένης κτηματολογικής 
βάσης της ανάρτησης, έως την ημερομηνία έναρξης 
λειτουργίας του Κτηματολογίου, για το σύνολο της υπό 
κτηματογράφηση περιοχής, όπως αυτές προβλέπονται 
στα συμβατικά τεύχη, εξαιρουμένων, σε κάθε περίπτω¬ 
ση, των υπηρεσιών που αφορούν στον υπολογισμό, στον 
έλεγχο καταβολής του παγίου τέλους κτηματογράφη- 
σης, καθώς και στην παραλαβή αιτήσεων, στην έκδοση 
και χορήγηση των προβλεπομένων στην παρ. 8 του 
άρθρου 2 του Ν. 2308/1995, όπως ισχύει, βεβαιώσεων και 
στην χορήγηση αντιγράφων από το αναλογικό αρχείο 
της κτηματογράφησης. 

γ) Εργασίες που απαιτούνται για την τεχνική υποστή¬ 
ριξη του Κτηματολογίου, μετά την έναρξη λειτουργίας 
του αρμόδιου Κτηματολογικού Γ ραφείου, οι οποίες πε¬ 
ριλαμβάνουν τα ακόλουθα: 

• Λειτουργία Γραφείου Τεχνικής Υποστήριξης Κτη¬ 
ματολογίου. 

• Παροχή πληροφοριών προς φυσικά και νομικά πρό¬ 
σωπα και φορείς του Δημοσίου. 

• Παραλαβή και επεξεργασία των «αναφορών σφαλ¬ 
μάτων». 

• Προετοιμασία του φακέλου που υποβάλλεται στο 
Κτηματολογικό Γραφείο από το δικαιούχο για τη δι¬ 
όρθωση των γεωμετρικών στοιχείων ακινήτου, στις 
περιπτώσεις που διαπιστώνεται σφάλμα της κτημα- 
τογράφησης. 

• Προετοιμασία του φακέλου της αίτησης καταχώρι¬ 
σης εγγραπτέας πράξης που κατατίθεται στο αρμόδιο 
Κτηματολογικό Γ ραφείο για την ορθή καταχώριση διοι¬ 
κητικών πράξεων (π.χ. πράξεις εφαρμογής, αναδασμοί 


κ,λπ.) που έχουν κυρωθεί πριν τις πρώτες εγγραφές, δεν 
έχουν καταχωριστεί σε αυτές ή έχουν καταχωριστεί 
λανθασμένα, 

όπως αυτές προβλέπονται στις εγκεκριμένες τεχνικές 
προδιαγραφές του έργου και για παροχή αυτών για διά¬ 
στημα ενός (1) έτους, από την ημερομηνία έναρξης λει¬ 
τουργίας του αρμόδιου Κτηματολογικού Γ ραφείου είτε 
για μέρος της υπό κτηματογράφηση περιοχής, κατόπιν 
εφαρμογής της παρ. 3 του άρθρου 11 του Ν. 2308/1995, 
όπως ισχύει, είτε για το σύνολό της, σε περίπτωση μη 
εφαρμογής της παραγράφου αυτής. 

4.2 Η εκπόνηση των ως άνω εργασιών θα είναι σύμ¬ 
φωνη με τις προδιαγραφές των μελετών κτηματογρά- 
φησης που εγκρίθηκαν με την υπ’ αριθμ. 49439/16-9-2013 
Απόφαση Υπουργού ΠΕ.Κ.Α. (Β' 2362/2013) και με τους 
κανόνες της τέχνης και της επιστήμης. 

4.3 Για την εκτέλεση των εργασιών που αναφέρονται 
στην παρ. 4.1 του παρόντος άρθρου, ορίζονται οι ενιαίες 
τιμές τιμές του κατωτέρω Πίνακα III, ανά δικαίωμα που 
περιλαμβάνεται στους τελικούς κτηματολογικούς πίνα¬ 
κες, ανάλογα με την κατηγορία της κτηματογραφού- 
μενης περιοχής,: 


ΠΙΝΑΚΑΣ III 


ΚΑΤΗΓΟΡΙΑ ΚΤΗΜΑΤΟΓΡΑΦΟΥΜΕΝΗΣ 
ΠΕΡΙΟΧΗΣ 

ΕΝΙΑΙΑ 
ΤΙΜΗ σε 
ευρώ 

1 

Αστική περιοχή Δ. Αθηναίων 

0,70 

2 

Αστική περιοχή λοιπών ΟΤΑ και 
Αγροτική περιοχή 

1,00 


Οι τιμές αυτές εφαρμόζονται επί του προεκτιμώμενου 
αριθμού των δικαιωμάτων πρώτων εγγραφών, για τον 
υπολογισμό της κατ’ αποκοπή προεκτιμώμενης αμοιβής 
για τις εργασίες του παρόντος άρθρου. 

Αρθρο 5 

Εργασίες που απαιτούνται για την ενημέρωση και 
συμπλήρωση της βάσης δεδομένων που έχει παραχθεί 
σύμφωνα με τις εγκεκριμένες τεχνικές προδιαγραφές 
των μελετών δημιουργίας ψηφιακών βάσεων δεδομένων 
ενεργών τίτλων των υποθηκοφυλακείων των αστικών 
κέντρων. 

5.1 Οι προεκτιμώμενες αμοιβές για την ενημέρωση και 
συμπλήρωση της βάσης δεδομένων που έχει παραχθεί 
σύμφωνα με τις εγκεκριμένες τεχνικές προδιαγραφές 
των μελετών δημιουργίας ψηφιακών βάσεων δεδομένων 
ενεργών τίτλων των υποθηκοφυλακείων των αστικών 
κέντρων, προϋποθέτουν την εκτέλεση, των ακόλουθων 
εργασιών: 

α) Επεξεργασία των δηλώσεων δικαιωμάτων που δεν 
περιλαμβάνονται στην ψηφιακή βάση δεδομένων ενερ¬ 
γών τίτλων και παραλήφθηκαν και πρωτοκολλήθηκαν 
από το γραφείο κτηματογράφησης, έως την ημερομηνία 
υπογραφής της σύμβασης της μελέτης β' φάσης κτημα- 
τογράφησης, καθώς και οποιουδήποτε άλλου στοιχείου 
έχει υποβληθεί στο γραφείο κτηματογράφησης κατά το 
ίδιο διάστημα, (π.χ. αιτήσεις υποβολής συμπληρωματι¬ 
κών στοιχείων, αλλαγής στοιχείων επικοινωνίας κλπ.). 

β) Ολοκλήρωση στην κεντρική βάση δεδομένων της 
Ε.Κ.ΧΑ Α.Ε., των εγγραφών των δηλωθέντων με τις ως 
άνω δηλώσεις δικαιωμάτων 

γ) Προσεγγιστική γεωαναφορά των ακινήτων στα 
οποία αφορούν τα ως άνω εγγραπτέα δικαιώματα 
δ) Συμπλήρωση της ψηφιακής βάσης δεδομένων ενερ¬ 
γών τίτλων με τις εγγραφές των δικαιωμάτων αυτών 
και υποβολή αυτής 

ε) Σάρωση και κωδικοποίηση των δηλώσεων, αιτή¬ 
σεων, περιλήψεων κ,λπ., καθώς και του συνόλου των 
συνυποβαλλόμενων με αυτές εγγράφων 

5.2 Η εκπόνηση των ως άνω εργασιών θα είναι σύμ¬ 
φωνη με τις προδιαγραφές των μελετών δημιουργίας 
ψηφιακών βάσεων δεδομένων ενεργών τίτλων των υπο¬ 
θηκοφυλακείων των αστικών κέντρων που εγκρίθηκαν 
με την υπ’ αριθμ. 404/03.1/01-02-2007 απόφαση του Δ.Σ. 
του ΟΚΧΕ (Β' 194/2007) και με τους κανόνες της τέχνης 
και της επιστήμης. 

5.3 Για την εκτέλεση των εργασιών που αναφέρονται 
στην παρ. 5.1 του παρόντος άρθρου, ορίζονται, ανάλογα 
με την κατηγορία της κτηματογραφούμενης περιοχής, 
οι ενιαίες τιμές του κατωτέρω Πίνακα IV, ανά δικαίωμα 
που δεν περιλαμβάνεται στην ψηφιακή βάση δεδομένων 
ενεργών τίτλων και η δήλωση του οποίου παραλήφθηκε 
και πρωτοκολλήθηκε από το γραφείο κτηματογράφη- 
σης έως την ημερομηνία υπογραφής της σύμβασης της 
μελέτης β' φάσης κτηματογράφησης. 


ΠΙΝΑΚΑΣ IV 


ΚΑΤΗΓΟΡΙΑ ΚΤΗΜΑΤΟΓΡΑΦΟΥΜΕΝΗΣ 

ΕΝΙΑΙΑ 
ΤΙΜΗ 
σε ευρώ 


ΠΕΡΙΟΧΗΣ 

1 

Αστική περιοχή Δ. Αθηναίων 

1,63 

2 

Αστική περιοχή λοιπών ΟΤΑ και Αγρο¬ 
τική περιοχή 

2,23 


Άρθρο 6 

Τελικές διατάξεις 


1.0 παρών Κανονισμός ισχύει και στην περίπτωση αλλα¬ 
γών μικρής κλίμακας ή τεχνικού και λεπτομερειακού χαρα¬ 
κτήρα που επιφέρονται από την Ε.Κ.ΧΑ. Α.Ε. στις διατάξεις 
του τεύχους και του παραρτήματος των εγκεκριμένων 
τεχνικών προδιαγραφών μελετών κτηματογράφησης. 

2. Ο παρών Κανονισμός αναθεωρείται ετησίως σύμ¬ 
φωνα με τα ακόλουθα: 

Οι τιμές του παρόντος κανονισμού αναπροσαρμόζο¬ 
νται κάθε έτος, με βάση τον επίσημο γενικό δείκτη τιμών 
καταναλωτή του προηγούμενου έτους, ως ακολούθως: 

Α = (σα) * Σ(Φ) [€] 

όπου: 

Α = οι αναπροσαρμοσμένες τιμές του παρόντος κα¬ 
νονισμού, οι οποίες λαμβάνονται υπόψη μέχρι και το 
δεύτερο δεκαδικό ψηφίο, τα δε τυχόν υπόλοιπα ψηφία 
δε λαμβάνονται υπόψη. 

(σα) = ο συντελεστής αναθεώρησης (σα) που ορίζεται 
για κάθε έτος ως ο λόγος του επίσημου γενικού δείκτη 
τιμών καταναλωτή του Δεκεμβρίου του προηγούμενου 
έτους προς τον επίσημο γενικό δείκτη τιμών κατανα¬ 
λωτή του Δεκεμβρίου του έτους 2013. Ο (σα) λαμβά- 
νεται μέχρι και το τρίτο δεκαδικό ψηφίο, τα δε τυχόν 
υπόλοιπα ψηφία δε λαμβάνονται υπόψη. 

Σ(Φ) = οι τιμές του παρόντος κανονισμού 

Γ ια τις προκηρύξεις που εγκρίνονται έως και τις 20 
Μαρτίου κάθε έτους ισχύει ο συντελεστής αναθεώρησης 
του προηγουμένου έτους. 


Ειδικότερα για προκηρύξεις που εγκρίνονται έως και τις 
20 Μαρτίου του 2016 ο συντελεστής αναθεώρησης (σα)=1. 

Β. Η απόφαση αυτή εφαρμόζεται για τις μελέτες κτημα- 
τογράφησης σε περιοχές που τμήμα του έργου της κτη- 
ματογράφησης εκτελέστηκε στο πλαίσιο προγενέστερης 
σύμβασης, σύμφωνα με τις εγκεκριμένες τεχνικές προ¬ 
διαγραφές των μελετών δημιουργίας ψηφιακών βάσεων 
δεδομένων ενεργών τίτλων των υποθηκοφυλακείων των 
αστικών κέντρων, που προκηρύσσει η «Ε.Κ.ΧΑ. Α.Ε.» από τη 
δημοσίευση της παρούσας στην Εφημερίδα της Κυβερνή- 
σεως και εφεξής και δεν ανατέθηκαν ή δεν πρόκειται να 
ανατεθούν στα πλαίσια του προγράμματος της Β' Φάσης 
Κτηματογράφησης που προκηρύχτηκε το έτος 2008. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2014 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 
-♦- 

Αριθμ. 9041 (6) 

Ανάθεση καθηκόντων Ληξιάρχων στο Δήμο Βέροιας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 280 και 283 παρ. 4 του 
Ν. 3852/2010 (ΦΕΚ 87Α'/7-6-2010): Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης. 

2. Του άρθρου 24 παρ. 1 του Π.Δ. 142/2010 (ΦΕΚ 235 Α'/ 
27-12-2010): Οργανισμός της Αποκεντρωμένης Διοίκησης 
Μακεδονίας - Θράκης. 

3. Τις διατάξεις της παραγράφου 2 του άρθρου 2 
του Ν. 344/1976 (ΦΕΚ 143Α'/11-6-1976): Περί ληξιαρχικών 
πράξεων, όπως αυτή αντικαταστάθηκε από την παρά¬ 
γραφο 15 του άρθρου 9 του Ν. 2307/1995 (ΦΕΚ 113Α'): 
Προσαρμογή νομοθεσίας αρμοδιότητος Υπουργείου 
Εσωτερικών στις διατάξεις για τη Νομαρχιακή Αυτοδι¬ 
οίκηση και άλλες διατάξεις. 

4. Την αριθ. Φ.127080/57460/10 (ΦΕΚ 1984Β'/22-12-2010): 
Υποδιαίρεση ληξιαρχικής περιφέρειας, Δήμων που 
συνιστώνται από συνένωση Ο.Τ.Α. σύμφωνα με τον 
Ν. 3852/2010 Απόφαση Υπουργού Εσωτερικών Αποκέ¬ 
ντρωσης και Ηλεκτρονικής Διακυβέρνησης. 

5. Τις διατάξεις της παρ. 3 του άρθρου 90 του 
Π.Δ. 63/2005 (ΦΕΚ 98Α'): Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα που 
αφορούν τον έλεγχο των δαπανών που προκαλούν οι 
κανονιστικές διοικητικές πράξεις. 

6. Την υπ’ αριθμ. 2115/43590/1-9-2014 εισήγηση Δημάρ¬ 
χου Βέροιας, με την οποία προτείνεται η ανάθεση των 
καθηκόντων Ληξιάρχων στις Δημοτικές Ενότητες του 
Δήμου Βέροιας, σε δημοτικούς υπαλλήλους, σύμφωνα 
με την ανωτέρω Υπουργική Απόφαση. 

7. Την αριθ. 43584/1-9-2014 βεβαίωση της Διεύθυνσης 
Οικονομικών Δήμου Βέροιας, ότι για την κάλυψη της 
δαπάνης ύψους 1.897,80 ευρώ περίπου που προκαλεί- 
ται, προβλέπεται ανάλογη πίστωση στους Κ.Α. 10.6012 
(1.681,20 ευρώ) και 10.651 (216,60 ευρώ), στο σκέλος των 
εξόδων του προϋπολογισμού έτους 2014 του Δήμου 
Βέροιας, ενώ ανάλογες πιστώσεις ύψους 7.605,00 ευρώ 
περίπου, θα προβλεφθούν στους αντίστοιχους προϋπο¬ 
λογισμούς έτους 2015 και επομένων ετών. 

8. Την αριθ. οικ. 53844/13 (ΦΕΚ 2017Β716-8-2013): Ανάθεση 
άσκησης αρμοδιοτήτων σε οργανικές μονάδες της Απο¬ 
κεντρωμένης Διοίκησης Μακεδονίας - Θράκης και παροχή 
εξουσιοδότησης υπογραφής πράξεων και εγγράφων «Με 
εντολή Γενικού Γραμματέα» στους προϊστάμενους των ορ¬ 
γανικών μονάδων της Αποκεντρωμένης Διοίκησης Μακεδο¬ 
νίας - Θράκης, απόφαση Γ ενικού Γ ραμματέα Αποκεντρω¬ 
μένης Διοίκησης Μακεδονίας - Θράκης, αποφασίζουμε: 

Αναθέτουμε την άσκηση καθηκόντων Ληξιάρχων στις 
Ληξιαρχικές Περιφέρειες των Δημοτικών Ενοτήτων του 
Δήμου Βέροιας Νομού Ημαθίας, στους παρακάτω υπαλ¬ 
λήλους του Δήμου: 

1. Ληξιαρχική Περιφέρεια Δημοτικής Ενότητας Βέροιας: 
Καούρης Γεράσιμος του Γαβριήλ, κλάδου ΠΕ Διοικητι¬ 
κού, με βαθμό Δ'. 

2. Ληξιαρχική Περιφέρεια Δημοτικής Ενότητας Απο¬ 
στόλου Παύλου: Κυριακοπούλου Βασιλική του Αθανα¬ 
σίου, κλάδου ΠΕ Διοικητικού, με βαθμό Β'. 

3. Ληξιαρχική Περιφέρεια Δημοτικής Ενότητας Βερ¬ 
γίνας: Μελιτζανά Στυλιανή του Κωνσταντίνου, κλάδου 
ΔΕ Διοικητικού, με βαθμό Γ'. 

4. Ληξιαρχική Περιφέρεια Δημοτικής Ενότητας Δοβρά: 
Στογιάννης Γεώργιος του Βασιλείου, κλάδου ΔΕ Διοι¬ 
κητικών, με βαθμό Β'. 

5. Ληξιαρχική Περιφέρεια Δημοτικής Ενότητας Μα- 
κεδονίδος: Χειμώνας Αθανάσιος του Θωμά, κλάδου ΤΕ 
Διοικητικού-Λογιστικού, με βαθμό Γ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 10 Σεπτεμβρίου 2014 

Με εντολή Γ ενικού Γ ραμματέα Αποκεντρωμένης Διοίκησης 
Η Προϊσταμένη Τμήματος 
ΣΟΥΛΤΑΝΑ ΤΣΕΛΕΝΤΗ 


(7) 

Χορήγηση βεβαίωσης άσκησης επαγγέλματος Κοινω¬ 
νικού Λειτουργού στην Αμοιρίδου Ειρήνη του Γε¬ 
ωργίου. 

Με την αριθμ. 82101/1634/11-9-2014 απόφαση του Περι¬ 
φερειάρχη Δυτικής Μακεδονίας, που εκδόθηκε σύμφωνα 
με τις διατάξεις των άρθρων 1 έως 6 του Ν.Δ. 4018/1959 
(Α' 247), του άρθρου 1 παρ. 4 του Π.Δ. 23/1992 (Α' 6), του 
Π.Δ. 93/1993 (Α' 39), του άρθρου 1 του Ν. 2026/1992 (Α' 43), 
και του άρθρου 186 παρ. II περ. Ζ αριθ. 17 του Ν. 3852/2010 
(Α' 87), χορηγείται στην Αμοιρίδου Ειρήνη του Γεωργίου 
κάτοικο Μεσοποταμία Καστοριάς, βεβαίωση άσκησης 
επαγγέλματος Κοινωνικού Λειτουργού, για να παρέχει 
τις υπηρεσίες του στα πλαίσια οργανωμένων κοινωνικών 
υπηρεσιών του δημοσίου και ιδιωτικού τομέα. 

Ο Περιφερειάρχης 

ΘΕΟΔΩΡΟΣ ΚΑΡΥΠΙΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην αριθμ. 146170/ΣΤ5/2014 κοινή απόφαση του Πρω¬ 
θυπουργού και του Υπουργού Παιδείας και Θρησκευ¬ 
μάτων, που δημοσιεύθηκε στο ΦΕΚ 2473/τ.Β'/17.9.2014, 
στη σελίδα 30960, στην ημερομηνία αυτής, γίνεται η 
εξής διόρθωση: 

Από την εσφαλμένη: «16 Σεπτεμβρίου 2014» 

Στην ορθή: «15 Σεπτεμβρίου 2014». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μοριρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: ΙιΙίρ://νννννν.βί. 9 ΐ· - β-πταϊΙ: ννβόπΐ3δίβΓ.θί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02025532509140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































